## Zakon o posebnom porezu na duhanske prerađevine

### NN 51/1994 (11.7.1994.), Zakon o posebnom porezu na duhanske prerađevine

# ZASTUPNIČKI DOM SABORA REPUBLIKE HRVATSKE

Na temelju članka 89. Ustava Republike Hrvatske, donosim

## ODLUKU

### O PROGLAŠENJU ZAKONA O POSEBNOM POREZU NA DUHANSKE PRERAĐEVINE

Proglašavam Zakon o posebnom porezu na duhanske prerađevine, koji je
donio Zastupnički dom Sabora Republike Hrvatske na sjednici dana 28. lipnja
1994. godine.

Broj : PA4-72/1-94.

Zagreb, 1. srpnja 1994.

Predsjednik Republike Hrvatske

**dr. Franjo Tuđman, v. r.**

---

## ZAKON

### o posebnom porezu na duhanske preradevine

I. TEMELJNE ODREDBE

Članak 1.

(1) Ovim Zakonom uređuje se plaćanje posebnog poreza na duhanske prerađevine
koje se proizvode i prodaju na carinskomu području Republike Hrvatske ili
se uvoze na to područje.

(2) Odredbe ovoga Zakona primjenjuju se i na duhanske prerađevine koje
se prodaju u slobodnim carinskim prodavaonicama, u specijaliziranim skladištima
inozemne robe i robe domače proizvodnje (specijalizirana skladišta), ako
se u tim skladištima opskrbljuju brodice i jahte.

(3) Iznimno od odredbe članka 25. Zakona o slobodnim zonama, ("Narodne
novine", br, 53A/91., 65/92., 27/93. i 94/93.) odredbe ovoga Zakona
primjenjuju se i na duhanske prerađevine koje se prodaju u slobodnim zonama.

Članak 2.

Posebni porez na duhanske prerađevine prihod je državnog proračuna.

II. PREDMET OPOREZIVANJA

Članak 3.

Duhanskim prerađevinama u smislu ovoga Zakona smatraju se cigarete i
ostale duhanske prerađevine.

Članak 4.

Cigaretama se smatraju

1. smotuljci duhana prikladni za pušenje, obavijeni omotačem koji nije
od prirodnog duhana,

2. proizvodi slični cigaretama koji se sastoje od smotuljaka duhana
obavijenih jednostrukim ili dvostrukim omotačem. Vanjski je omotač izraden
od materijala koji nije list prirodnog duhana i postavljen je u pravoj
liniji uzdužno.

3. duhanski štapići koji se jednostavnim neindustrijskim postupkom stavljaju
u papirnati omot za cigarete ili se umataju u papirnate listiće, 4. duhanske
prerađevine stavljene u prodaju pod nazivom cigarete.

Članak 5.

(1) Ostalim duhanskim prerađevinama smatraju se:

1. cigare i cigarilosi,

2. duhan za lulu i duhan za pušenje,

3. duhan za šmrkanje, žvakanje i druge duhanske prerađevine.

(2) Cigare ili cigarilosi jesu duhanski listići prikladni za pušenje
koji su omotani zaštitnim listom ili zaštitnim i omotnim listom, a 1. u
potpunosti su od prirodnog duhana ili

2. su omotani zaštitnim listom od prirodnog duhana ili

3. su omotani zaštitnim listom boje cigara i omotnim listom, koji je
od homogeniziranog duhana ili duhana s promijenjenim sastavom ili

4. su omotani zaštitnim listom boje cigara od homogeniziranog duhana
ili duhana s promijenjenim sastavom ako težina po komadu iznosi 2.3 g ili
više.

(3) Duhan za pušenje (sitno rezani duhan i duhan za lule) jest rezani
duhan ili na drugi način usitnjen ili zategnut ili u foliji prešani duhan,
prikladan za pušenje bez daljnje industrijske obrade.

(4) Duhan za šmrkanje jest duhan u prašini ili u obliku zrnaca koji
nije prikladan za pušenje, već jedino za šmrkanje.

(5) Duhan za žvakanje jest duhan u kolutima, štapićima. vrpcama, kockama
ili folijama i druge duhanske prerađevine pripremljene tako da nisu prikladne
za pušenje, već za žvakanje ili drugi način uporabe.

(6) Druge duhanske prerađevine jesu duhanske prerađevine koje su prikladne
za pušenje i priređene za prodaju, a nisu ni cigare ni cigarilosi, prema
stavku 1. točki 1. ovoga članka, ni cigarete, prema članku 4. ovoga Zakona.

Članak 6. (1) Domaćim duhanskim prerađevinama smatraju se sve duhanske
preradevine koje su proizvedene u Republici Hrvatskoj i sadrže najmanje
60% domaćeg duhana.

(2) Domaćim duhanskim preradevinama iz stavka 1. ovoga članka smatraju
se i cigarete proizvedene u Republici Hrvatskoj na temelju dozvole ako
sadrže najmanje 60% domaćeg duhana.

(3) Stranim duhanskim prerađevinama smatraju se sve duhanske prerađevine
koje se uvoze.

(4) Duhanskim prerađevinama koje su proizvedene na temelju dozvole (licencije)
smatraju se duhanske preradevine proizvedene u Republici Hrvatskoj na temelju
dozvole ako sadrže manje od 60% domaćeg duhana.

III. POREZNI OBVEZNIK

Članak 7.

Porezni obveznik posebnog poreza na duhanske prerađevine jest proizvodač
odnosno uvoznik.

IV. POREZNA OSNOVICA

Članak 8.

Porezna osnovica posebnog poreza jest:

1. za cigarete - paketić od 20 komada cigareta standardne dužine 84
mm ( + - 2 mm),

2. za duhan - 1.000 grama.

3. za cigare - komad,

4. za cigarilose - paketić od 20 komada.

V. VISINA POREZA

Članak 9.

(1) Posebni porez na cigarete plaća se:

1. na sve vrste stranih cigareta (članak 6. stavak 3.) . . . . 8.50
kuna

2. na sve vrste cigareta proizvedenih na temelju dozvole (članak 6.
stavak 4.) . . . . . 7.50 kuna

3. na sve vrste strsnih cigareta koje se prodaju u slobodnim carinskim
prodavaonicama, specijaliziranim skladištima i slobodnim zonama . . . .
7,50 kuna

4. na domaće cigarete koje ne ispunjavaju uvjet iz članka 6. stavka
1. 4,00 kuna

5. na cigarete proizvedene na temelju dozvole iz članka 6. stavka 2.
. . . 4,oo kuna

6. na sve vrste domaćih cigareta koje ispunjavaju uvjet iz članka 6.
stavka 1.:

1. tvrdi omot . . . . 3,20 kuna

2. meki omot . . 2,50 kuna

(2) Iznosi iz prethodnoga stavka razmjerno se smanjuju ili povećavaju
ovisno o tome da li je u paketiću manje ili više od 20 komada cigareta
te da li imaju veću ili manju dužinu od standardne.

(3) Posebni porez na ostale duhanske prerađevine plaća se :

1. na uvozni duhan iz članka 5. stavka 1. točke 2. i 3. . . . . 56,00
kuna

2. na domaći duhan iz članka 5. stavka 1. točke 2. i 3. . . . . 28,00
kuna

3. na cigare . . . . . 0,60 kuna 4. nacigarilose . . . . 4,00 kuna

(4) Iznosi iz prethodnoga stavka razmjerno se smanjuju ili povećavaju
ovisno o težini duhana te da li se u paketiću nalazi jedna ili više cigara
ili manje ili više od 20 komada cigarilosa.

VI. NASTANAK POREZNE OBVEZE

Članak 10.

Obveza plaćanja posebnog poreza nastaje preuzimanjem nadzornih markica.

VII. DOSPIJEĆE PLAĆANJA POSEBNOG POREZA

Članak 11.

(1) Posebni porez na duhanske prerađevine porezni obveznici-proizvođači
moraju uplatiti u roku od 15 dane od dana kada su preuzete markice.

(2) Posebni porez na duhanske prerađevine porezni obveznici - uvoznici
moraju platiti prilikom carinjenja.

(3) Ako se uvoz ne obavi u roku od 120 dana od dana kada su preuzete
markice, posebni porez na duhanske preradevine porezni obveznici - uvoznici
moraju platiti istekom toga roka.

(4) Posebni porez na strane duhanske prerađevine koje se prodaju u slobodnim
carinskim prodavaonicama, specijaliziranim skladištima i slobodnim zonama
porezni obveznici - uvoznici moraju platiti prilikom isporuke tih duhanskih
prerađevina slobodnim carinskim prodavaonicama, specijaliziranim skladištima
ili slobodnim zonama.

(5) Pri uvozu duhana i duhanskih prerađevina iz stavka 2. i 3. ovoga
članka posebni porez obračunava i naplaćuje ovlaštena carinarnica u skladu
s propisima o postupku obračuna i naplate carine.

(6) Poreznom obvezniku koji ne plati preuzete nadzorne markice i dospjeli
posebni porez neče se izdavati nadzorne markice.

(7) Porezni obveznici koji ne naplate izvezene duhanske preradevine
u roku od 120 dana od dana izvoza ili u tome roku ne osiguraju dokaze o
izvozu iz članka 12. stavka 1. točke 1. ovoga Zakona, obvezni su obračunati
i uplatiti posebni porez istekom toga roka.

VIII. POREZNA OSLOBOĐENJA

Članak 12.

(1) Posebni porez na duhanske prerađevine ne plaća se na:

1. duhanske prerađevine koje se izvoze ako je izvoz obavljen na osnovi
odobrenja Ministarstva financija, uz dokaz o izvozu (kopija izvozne carinske
deklaracije, potvrda nadležne carinarnice da je obavljeno izvozno carinjenje
i da su duhanske prerađevine napustile carinsko područje Republike Hrvatske)
i dokaz da je naplata obavljena u skladu s propisima kojima je uređeno
vanjskotrgovinsko i devizno poslovanje,

2. duhanske prerađevine koje se pod poreznim nadzorom uništavaju ili
čine neupotrebljivim za maloprodaju

3. proizvode koji se uvoze, unose ili primaju iz inozemstva, za koje
je Carinskim zakonom propisano oslobođenje od plaćanja carine,

4. proizvode namijenjene analizi kvalitete ili proizvode za znanstvena
istraživanja, analize, pokuse te industrijske svrhe,

5. cigarete koje se za vlastitu uporabu proizvode ručno ili nekom jednostavnom
spravom od duhana na koji je plaćen porez, a nisu namijenjene prodaji i
ne stavljaju se u promet.

(2) Odredbe stavka 1. točke 1. ovoga članka ne odnose se na izvoz duhanskih
prerađevina putem slobodnih carinskih prodavaonica, specijaliziranih skladišta
i slobodnih zona.

Članak 13.

Za uporabu duhanskih prerađevina iz članka 12. stavka 1. točke 2. i
4. potrebno je odobrenje Ministarstva financija - Središnjeg ureda Porezne
uprave.

IX. UVOZ I IZVOZ DUHANSKIH PRERAĐEVINA

Članak 14.

Uvoziti i izvoziti duhanske prerađevine mogu pravne osobe upisane u
sudski registar za obavljanje vanjskotrgovinskog prometa na osnovi odobrenja
koje na njihov zahtjev izdaje Ministarstvo financija - Središnji ured Porezne
uprave.

X. OBVEZA PAKIRANJA, UTVRĐIVANJA MALOPRODAJNIH CIJENA I OZNAČAVANJA
NADZORNIM MARKICAMA

Članak 15.

(1) Promet duhanskih prerađevina dozvoljen je samo u paketićima za prodaju
na malo.

(2) Paketićima za maloprodaju ne smiju se dodavati predmeti koji nisu
duhanske prerađevine.

Članak 16.

(1) Maloprodajne cijene duhanskih prerađevina koje se prodaju na carinskomu
području Republike Hrvatske utvrđuje proizvođač ili uvoznik.

(2) Maloprodajne cijene duhanskih prerađevina utvrđene prema vrstama
porezni obveznik mora prijaviti Ministarstvu financija - Središnjem uredu
Porezne uprave, i to 30 dana prije puštanja tih prerađevina u promet prema
tako utvrđenim cijenama.

(3) Prodaja duhanskih prerađevina po cijenama višim od prijavljenih
smatra se protuzakonitom.

Članak 17.

(1) Duhanske prerađevine koje su u prometu na carinskomu području Republike
Hrvatske moraju biti označene nadzornom markicom Ministarstva financija,
koja uz tekst "Republika Hrvatska - Ministarstvo financija" mora
imati naznačenu slovnu oznaku serije, broj, a za cigarete i maloprodajnu
cijenu.

(2) Duhanske prerađevine koje se prodaju u slobodnim carinskim prodavaonicama,
specijaliziranim skladištima i slobodnim zonama, moraju biti označene nadzornom
markicom Ministarstva financija, koja uz tekst "Republika Hrvatska
- Ministarstvo financija" mora imati naznačenu slovnu oznaku serije
s dodatkom " - SCP" i broj.

(3) Nadzorne markice obveznici posebnog poreza na duhanske prerađevine
moraju nalijepiti na paketić za prodaju na malo ispod celofanskog ili drugog
papira kojim je obložen paketić duhanskih prerađevina tako da se pri otvaranju
oštete.

(4) Duhanske prerađevine bez nadzornih markica smatraju se proizvodima
na koje nije obračunat i plaćen porez te se njihovo puštanje u promet i
kupovina smatraju protuzakonitima.

(5) Proizvodi koji se izvoze u inozemstvo (osim proizvoda koji se prodaju
u slobodnim carinskim prodavaonicama, specijaliziranim skladištima i u
slobodnim zonama) ne moraju biti obilježeni nadzornim markicama Ministarstva
financija, ali na ambalaži ili na posebnoj markici moraju imati otisnute
riječi - za izvoz - na hrvatskom ili jednom od stranih jezika ili drugu
oznaku koju zahtijeva zemlja uvoznica duhanskih prerađevina.

(6) Duhanske prerađevine iz stavka 3. ovoga. članka, kada se prevoze
po carinskomu području Republike Hrvatske, moraju pratiti propisani carinski
dokumenti ili drugi dokumenti iz kojih se vidi da su te prerađevine namijenjene
izvozu te dokumenti o nabavi.

(7) Na carinskom području Republike Hrvatske, u slobodnim carinskim
prodavaonicama, specijaliziranim skladištima i slobodnim zonama nisu dozvoljeni
prodaja duhanskih prerađevina, njihov prijevoz bez dokumenata o nabavi
odnosno izvozu ni kupovina ako nisu obilježene nadzornim markicama ili
ako su obilježene krivotvorenim markicama.

Članak 18.

(1) Porezni obveznici moraju Ministarstvu financija - Središnjem uredu
Porezne uprave podnijeti zahtjev za tiskanje nadzornih markica.

(2) Porezni obveznici - uvoznici, uz zahtjev za tiskanje nadzornih markica,
moraju priložiti kopiju virmanskog naloga o plaćenom iznosu cijene tiskanja
ili dokument radi osiguranja naplate cijene tiskanja nadzornih markica.

(3) Neovlaštena izrada nadzornih markica, njihovo neovlašteno tiskanje
i stavljanje u promet smatraju se protuzakonitima.

Članak 19.

(1) Preuzimanje naručenih nadzornih markica od tiskare i njihovu isporuku
poreznim obveznicima obavljaju ovlašteni službenici Ministarstva financija
- Porezne uprave (dalje ovlašteni službenici).

(2) Cijenu tiskanja preuzetih nadzornih markica proizvodači cigareta
i ostalih duhanskih preradevina moraju platiti u roku od 3 dana od dana
preuzimanja.

Članak 20.

Porezni obveznici - uvoznici - prije preuzimanja nadzornih markica obvezni
su dati i jamstvo poslovne banke ili drugi instrument radi osiguranja naplate
posebnog poreza na duhanske prerađevine.

XI. OBVEZA VOĐENJA EVIDENCIJA, IZDAVANJA RAČUNA I IZVJEŠĆIVANJA

Članak 21.

Porezni obveznici koji proizvode, izvoze, uvoze i prodaju duhanske prerađevine
obvezni su voditi dnevne evidencije o njihovoj proizvodnji, prometu i stanju.

Članak 22.

(1) Porezni obveznici za svaki pojedinačno ostvareni promet duhanskih
prerađevina moraju kupcu izdati račun o vrsti, količini, jediničnoj cijeni
i ukupnoj vrijednosti tih proizvoda.

(2) Na računu za duhanske prerađevine namijenjene izvozu moraju navesti
broj i datum odobrenja za izvoz.

Članak 23.

(1) Porezni obveznici - proizvođači duhsnskih prerađevina obvezni su
sastavljati i Ministarstvu financija - Središnjem uredu Porezne uprave
dostavljati godišnja izvješća o zalihama, nabavi, potrošnji i prodaji duhana,
te mjesečna i godišnja izvješća o proizvodnji, prodaji i stanju zaliha
pojedinih duhanskih prerađevina po vrstama.

(2) Porezni obveznici - uvoznici obvezni su sastavljati i Ministarstvu
financija - Središnjem uredu Porezne uprave dostavljati mjesečna i godišnja
izvješća o uvozu duhanskih prerađevina, zalihama na konsignacijskim skladištima,
prodaji u slobodnim carinskim prodavaonicama, specijaliziranim skladištima
i slobodnim zonama te o prodaji u zemlji.

(3) Izvješća iz stavka 1, i 2. ovoga članka treba dostaviti do 15. u
mjesecu za prethodni mjesec, a godišnja do 31. siječnja za prethodnu godinu.

(4) U prilogu godišnjeg izvješća iz stavka 3. ovoga članka treba dostaviti
i popisne liste zaliha duhana i duhanskih prerađevina sa stanjem na dan
31. prosinca.

(5) Porezni obveznici moraju do kraja mjeseca za prethodni mjesec Ministarstvu
financija - Središnjem uredu Porezne uprave dostaviti izvješće o izvozu
s preslikama izvoznih dokumenata, ih kojih se vidi na kojemu su graničnorn
prijelazu duhanske prerađevine napustile carinsko područje Republike Hrvatske.

XII. POVRAT POSEBNOG POREZA

Članak 24.

(1) Pravo na povrat uplaćenog posebnog poreza na duhanske prerađevine
porezni obveznici imaju za oštećene nadzorne markice ili za nadzorne markice
koje više ne koriste, pod uvjetom da Ministarstvu financija - Središnjem
uredu Porezne uprave podnesu zahtjev za povrat plaćenog posebnog poreza,
prilože dokument o plaćenom posebnom porezu te vrate oštećene nadzorne
markice ili one koje više nisu u uporabi.

(2) Namjerno je oštećivanje nadzornih markica protuzakonito.

(3) Ako porezni obveznik vrati oštećene markice ili one koje se više
ne koriste u roku propisanom za plaćanje posebnog poreza na duhanske prerađevine,
iznos obračunatog poreza umanjit će se za iznos poreza za koji je zadužen
na temelju tih markica.

XIII. NADZOR NAD OBRAČUNAVANJEM I PLAČANJEM POSEBNOG POREZA
NA DUHANSKE PRERAĐEVINE

Članak 25.

Nadzor nad proizvodnjom i prometom duhanskih prerađevina, obračunavanjem
i plaćanjem posebnog poreza na duhanske prerađevine te tiskanjem i korištenjem
nadzornih markica obavljaju Porezna uprava i Financijska policija.

Članak 26.

Glede žalbenog postupka, obnove postupka, zastare, obračunavanja, naplate
i povrata poreza te vođenja prekršajnog postupka primjenjuju se odredbe
Zakona o porezu na dohodak ("Narodne novine", br. 109/93.).

XIV. OVLAŠTENJA

Članak 27.

Podrobnije propise o primjeni odredaba ovoga Zakona, napose o tiskanju,
praćenju, evidentiranju i rukovanju nadzornim markicama te obliku i sadržaju
izvješća iz članka 23. ovoga Zakona donosi ministar financija.

XV. KAZNENE ODREDBE

Članak 28.

(1) Novčanom kaznom od 40.000,00 do 2.000.000,00 kuna za prekršaj će
se kazniti pravna ili fizička osoba:

1. ako ne uplati posebni porez, netočno ga uplati ili ga ne uplati u
roku i na propisani račun (članak 11. stavak 1., 2., 3. i 4.),

2. ako uveze odnosno izveze duhanske prerađevine bez odobrenja Ministarstva
financija (članak 14.),

3. ako u promet stavi duhanske prerađevine koje nisu pakirane u paketićima
za prodaju na malo i ako paketiću doda predmete koji nisu duhanske prerađevine
(članak 15. stavak 1. i 2.),

4. ako utvrđene maloprodajne cijene duhanskih prerađevina ne prijavi
Ministarstvu financija - Središnjem uredu Porezne uprave (članak 16. stavak
2.),

5. ako duhanske prerađevine prodaje po cijenama višim od prijavljenih
(članak 16. stavak 3.),

6. ako duhanske preradevine stavi u promet bez nadzornih markica ili
obilježene krivotvorenim nadzornim markicama ili ih prevozi bez dokumenata
ili kupi takve duhanske prerađevine (članak 17. stavak 1., 2., 3., 4. i
7),

7. ako duhanske prerađevine namijenjene izvozu nemaju oznaku - za izvoz
- ili se prevoze bez propisanih dokumenata (članak 17. stavak 4., 5 i 6),

8. ako neovlešteno tiska ili izrađuje porezne markice ili ih stavi u
promet (članak 18. stavak 3.).

(2) Uz novčanu kaznu, pravnoj ili fizičkoj osobit bit će izrečene zaštitne
mjere:

1. oduzimanje duhanskih prerađevina kojima je učinjen prekršaj iz stavka
1. točke 2., 3., 6. i 7. ovoga članka,

2. oduzimanje imovinske koristi ostvarene prekršajima iz stavka 1. točke
2., 3., 4., 5., 6., 7. i 8. ovoga članka.

(3) Pored zaštitnih mjera iz stavka 2. ovoga članka, poreznom obvezniku
mogu se izreći i ove zaštitne mjere:

1. zabrana proizvodnje i prometa duhanskih prerađevina do godine dana
za prekršaj iz stavka 1. točke 3., 4., 5. i 6. ovoga članka,

2. oduzimanje odobrenja za uvoz ili izvoz duhanskih prerađevina do godine
dana - za prekršaj iz stavka 1. točke 2., 3., 4., 5., 6. i 7. ovoga članka,

3. zatvaranje prodajnog prostora - za prekršaje iz stavka 1. točke 3.,
6., 7. i 8. ovoga članka.

(4) Za prekršaje iz stavka 1. ovoga članka kaznit će se i odgovorna
osoba u pravnoj osobi novčanom kaznom od 2.000.00 do 200.000,00 kuna.

(5) Uz novčanu kaznu, odgovornoj osobi u pravnoj osobi može se izreći
i zaštitna mjera zabrane obavljanja poslova prometa, izvoza i uvoza duhanskih
prerađevina do godine dana.

Članak 29.

(1) Novčanom kaznom od 20.000,00 do 1.000.000,00 kuna za prekršaj će
se kazniti pravna ili fizička osoba:

1. ako ne vodi evidencije o proizvodnji, izvozu, uvozu i prodaji, prometu
i stanju duhanskih prerađevina (članak 21.),

2. ako kupcu ne izda propisani račun ili ako na računu ne navede broj
i datum odobrenja za izvoz (članak 22. stavak 1. i 2.),

3. ako namjerno ošteti nadzorne markice (članak 24. stavak 2.),

4. ako ne podnese ili u roku ne podnese izvješće ili podnese netočno
izvješće o zalihama duhana, proizvodnji, prodaji i stanju zaliha duhanskih
prerađevina (članak 23. stavak 1., 2., 3. i 4.),

5. ako ne podnese ili u roku ne podnese izvješće s propisanim izvoznim
dokumentima (članak 23. stavak 5.).

(2) Uz novčanu kaznu, pravnoj i fizičkoj osobi može se izreći i zaštitna
mjera:

1. zabrana proizvodnje i prometa duhanskih prerađevina do godine dana
za prekršaj iz stavka 1. ovoga članka.

(3) Za prekršaje iz stavka 1. ovoga članka kaznit će se i odgovorna
osoba u pravnoj osobi, i to novčanom kaznom od 2.000,00 do 100.000,00 kuna.

(4) Uz novčanu kaznu, odgovornoj osobi u pravnoj osobi može se izreći
i zaštitna mjera zabrane obavljanja poslova prometa, izvoza i uvoza duhanskih
preradevina do godine dana.

XVI. PRIJELAZNE I ZAVRŠNE ODREDBE

Članak 30.

(1) Na dan početka primjene ovoga Zakona porezni obveznici i posrednici
u prodaji duhanskih prerađevina obvezni su popisati zalihe cigareta i ostalih
duhanskih prerađevina i o tome sastaviti zapisnik po vrstama, količinama
i cijenama cigareta te ostalih duhanskih prerađevina

(2) Popis zaliha iz stavka 1. ovoga članka obvezne su obaviti i slobodne
carinske prodavaonice, specijalizirana skladišta i slobodne zone.

(3) Na zalihe utvrđene popisom iz stavka 1. ovoga članka slobodne carinske
prodavaonice, specijalizirana skladišta i slobodne zone obvezne su obračunati
i posebni porez iz članka 9. ovoga Zakona i uplatiti ga do 15. srpnja 1994.
godine.

(4) U trgovini utvrđene zalihe duhanskih preradevina po popisu iz stavka
2. ovoga članka moraju se prodavati po zatečenim maloprodajnim cijenama.

(5) Zapisnik o popisu iz stavka 1. ovoga članka treba dostaviti nadležnoj
ispostavi - Porezne uprave u roku od 3 dana nakon obavljenog popisa.

Članak 31.

Odredbe ovoga Zakona o obilježavanju nadzornim markicama duhanskih prerađevina
koje se prodaju u slobodnim carinskim prodavaonicama, specijaliziranim
skladištima i slobodnim zonama primjenjuju se najkasnije od 1. listopada
1994. godine.

Članak 32.

Danom primjene ovoga Zakona prestaje važiti Zakon o prometu i oporezivanju
duhanskih prerađevina ("Narodne novine", br. 106/93. i 115/83.).

Članak 33.

Danom stupanja na snagu ovoga Zakona prestaje važiti Uredba o posebnom
porezu na duhanske prerađevine ("Narodne novine". br. 47/94.).

Članak 34.

Ovaj Zakon stupa na snagu danom objave u "Narodnim novinsma",
a primjenjuje se od 1. srpnja 1994. godine.

Klasa: 410-19/94-01/05

Zagreb, 28. lipnja 1994.

ZASTUPNIČKI DOM SABORA REPUBLIKE HRVATSKE

Predsjednik Zastupničkog doma Sabora

**dr. Nedjeljko Mihanović. v. r.**

Zakon, NN 51/1994-900